《从陈大将军征蛮》
明代·张穆

羽檄下云中，丛岩鼯鼠躬。书生弃椽笔，慷慨事雕弓。

幕府屈群策，志士饶如熊。采旗捲朝露，猎猎飘英风。

扬舲坐箫鼓，恍与江神同。将军不嗜杀，善胜不在攻。

会见平蛮日，争罗拜令公。

作者简介：（1607—1688以后）明末清初广东东莞人，字穆之，号铁桥。工诗，善画马，能击剑。壮年往来吴中，结交知名之士。后归隐罗浮山。所画山水有生气。年八十余，尚步履如飞。有《铁桥山人稿》。